Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 355

1. A foglalkozás gyakorlása során előforduló legfontosabb feladatcsoportok, feladatok és az azokhoz kapcsolódó szakmai követelmények 1.1. A gazdasági idegen nyelvi levelező elsősorban a magas fokú nyelvismeretén alapuló feladatokat lát el: leveleket és más dokumentumokat önállóan fogalmaz, fordít, informál, illetve tájékoztatást kér szóban és írásban. Ehhez legalább két idegen nyelvből kell rendelkeznie „C” típusú felsőfokú állami nyelvvizsgával. A jelzett szint feltételezi, hogy képes: — két idegen nyelv szakorientált felsőfokú használatára mind szóban, mind írásban, — önálló szövegalkotásra: szerződés, jegyzőkönyv, jelentés, reklám- és propagandaanyag készítésére idegen nyelveken, — folyékony társalgásra idegen nyelveken és foglalkozási körében tudatosan alkalmazza — a nyelvország kultúraközi kommunikációs elemeit, struktúrájának jellemző jegyeit, — a nyelvország levelezési szokványait, — a vonatkozó szókincset. 1.2. A gazdasági idegen nyelvi levelező a külgazdasági kapcsolatok terén folytatja tevékenységét, ezért közgazdaságilag megalapozott és széles körű külkereskedelmi szakképzettséggel kell rendelkeznie. 1.2.1. Műveltségállományának része a közgazdasági alapműveltség. Elvárható, hogy ezen a területen dolgozó szakember ismerje a nemzetgazdaságban és a nemzetközi piacokon mikro- és makroszinten bekövetkező jelentősebb események közötti összefüggéseket. Legyen tájékozott a döntéseket befolyásoló gazdaságpolitikai eszközrendszerben és annak alkalmazási lehetőségeiben. Ismerje a piacgazdaság főbb szereplőit és működésének szabályait. Ismerje és értse a gazdasági törvényszerűségeket, az ok-okozati összefüggéseket, azok hatásmechanizmusainak működését. Kívánatos, hogy legyen tájékozott az aktuális gazdaságpolitikai problémák lényegét illetően és véleményét szakszerűen meg tudja indokolni. 1.2.2. Külkereskedelmi felkészültsége keretében ismerje: — a külkereskedelem makrogazdasági vonatkozásait, — a külkereskedelmi forgalom engedélyeztetési rendjét, — a külkereskedelmi tevékenység finanszírozási lehetőségeit, — a kereskedőtípusokat és a vállalatközi szerződéses kapcsolatokat, — a bankok és bankügyletek szerepét a nemzetközi elszámolásokban, — a külkereskedelem lehetséges kockázatait és azok kivédésének módjait, — a külkereskedelmi ügyletek típusait, — az ügyletek előszítésének teendőit, a külkereskedelmi szerződés megkötését, formáit, — a szokványokat (az INCOTERMS 2000. klauzuláit), azok jelentőségét a szerződésekben, — a devizagazdálkodás szabályait, 2000/78. szám — a nemzetközi elszámolásokban alkalmazott fizetési eszközöket és fizetési módokat, — a külkereskedelmi költség és árajánlat-kapcsolatát, — a nemzetközi szállítmányozás, fuvarozás fontosabb kérdéseit, — a nemzetközi biztosítási formákat, — a vámokkal, illetve vámkezeléssel kapcsolatos tennivalókat, — a lebonyolításnál alkalmazott okmányokat, értékpapírokat, — a hibás teljesítést követő tennivalókat, — ismerje a számítógéppel elkövetett bűncselekményeket, — ismerje a személyes adatok kezelésével és védelmével kapcsolatos jogszabályokat. 1.3. Munkájának szakszerű ellátása — a vonatkozó idegen nyelvű iratok, okmányok elkészítése érdekében általános tájékozottsággal rendelkezik az egyes jogágak jellemzőiről, — ismeri a polgári jogi alapfogalmakat, valamint a polgári jognak a tulajdonra, a szerződésekre vonatkozó általános rendelkezéseit (a szerződések létrejötte, módosítása, megszűnése, szerződésszegés stb.), — ismeri a kártérítési felelősség legfontosabb szabályait, valamint — ismeri a nemzetközi magán- és kötelmi jog alapfogalmait. 1.4. Számítógépes ismeretei révén képes a számítógépest munkájába bevonni, — ismeri a számítógép használatát, — egy hálózati rendszert alapfokon ismer, — egy számítógép-hálózaton kommunikál, hálózatba belép, adatbázishoz hozzáfér, — a számítógépet mint irodatechnikai eszközt alkalmazza: címjegyzékek készítésénél, táblázatkezelésnél, filetárolásnál, levelezésnél, — szövegszerkesztőt használ nagy biztonsággal. A felsőfokú képesítést szerzett gazdasági idegen nyelvi levelezőnek rendelkeznie kell az önálló munkavégzéshez nélkülözhetetlen általános gazdasági, vállalkozási, marketing, jogi, kommunikációs és pszichológiai, számítástechnikai, számviteli és adminisztrációs, pénzügyi ismeretekkel, felkészültséggel. IV. A szakképesítés vizsgáztatási követelményei A) A szakmai vizsgára bocsátás feltételei: — Az oktatási programokban előírt követelmények teljesítése. — A szakdolgozat elkészítése. A szakdolgozat elkészítésének feltételei A vizsgát szervező felsőoktatási intézmény határozza meg a választható témaköröket a kötelezően oktatott szakmai alapozó modulok, szakmai modulok és a szakirány részét képező modulok ismeretanyaga alapján. A hallgató joga, hogy a megadott témakörökön kívül is javaslatot tegyen a szakdolgozat témájára. A szakdolgozat idegen nyelvét a hallgató választja. 1.1. Követelmény A szakdolgozat tükrözze a jelölt felkészültségét, tárgyi tudását és szintetizáló képességét, egyéni véleményét, mozgassa meg fantáziáját, nyújtson tárgyi teret képességeinek megnyilatkoztatására a képzés során elsajátított alapozó, szakmai és speciális szakmai ismeretek alkalmazása révén az alábbi fő területeken: — A kereskedelmi-piaci tevékenységekkel összefüggő pénzügyi, jogi, munkaügyi, számviteli, áruismereti feladatok vonatkozásában. — A kereskedelmi levelezési tevékenység egyes speciális, a hallgatók által felvett szakirányához kapcsolódó feladatok érvényesítésében, lehetőségeiben. A megfelelő tartalom mellett jellemezze a logikus szerkesztés, választékos stílus, a felhasznált szakirodalom korrekt megjelölése, a kereskedelmi-piaci tevékenység terminológiáinak pontos használata. 1.2. A szakmai vizsga követelményei A szakmai vizsga célja annak megállapítása, hogy a gazdasági idegen nyelvi levelezői képesítés megszerzéséért vizsgázó jelölt — rendelkezik-e mindazon ismeretekkel, amelyek szükségesek és alkalmassá tehetik munkakörének ellátására, — elsajátította-e a külkereskedelemben betölthető munkakörökhöz szükséges komplex elméleti és gyakorlati ismereteket, — rendelkezik-e idegen nyelvi levelezői tevékenységhez szükséges felkészültséggel, — alkalmas-e tanulmányainak a képzést akkreditáló felsőoktatási intézményben való folytatására.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes